Nəsimi (Biləsuvar)

Nəsimi (əvvəlki adı: Novotroitskoye) — Azərbaycan Respublikasının Biləsuvar rayonunun Nəsimi kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Biləsuvar rayonunun Novotroitskoye kəndi Nəsimi kəndi və müvafiq olaraq Novotroitskoye kənd Soveti Nəsimi kənd Soveti adlandırılmışdır.

 Toponimikası 
Kəndin keçmiş adı Günəş olmuşdur. Çar hökumətinin köçürmə siyasəti nəticəsində 1847-ci ildə Orenburq quberniyasının Troitskoye kəndindən gəlmələrin məskunlaşması nəticəsində yaranmış və Novotroitskoye adı ilə rəsmiləşdirilmişdi. Kənd 1992-ci ildə Azərbaycan şairi Nəsiminin (1369-1417) şərəfinə belə adlandırılmışdır. Memorial toponimdir.

 Tarixi 

 Tarixi abidələri 
Kənddə daşınmaz tarix və mədəniyyət abidəsi qeydə alınmamışdır.

 Coğrafiyası və iqlimi 
Kənd Muğan düzündə yerləşir. Nərimankənd, Çaylı, Günəşli, Ağayrı kəndləri ilə sərhəddir.

 Əhalisi 
 İl Daimi əhali Kişilər Qadınlar1999Azərbaycan Respublikası əhalisinin siyahıya alınması. 1999-cu il. I hissə. Bakı: "Səda" nəşriyyatı, 2000, səh. 71.3197152516722009Azərbaycan Respublikası əhalisinin siyahıyaalınması. 2009-cu il. I cild. Bakı: Azərbaycan Respublikasının Dövlət Statistika Komitəsi, 2010, səh. 79.↗3800↗1879↗1921

 İqtisadiyyatı 
Kənddə 900 təsərrüfat var.

 Mədəniyyəti 
Kənddə Nəsimi kənd kitabxana filialı, Nəsimi kənd Mədəniyyət Evi, Nəsimi Poçt Şöbəsi (AZ1320) və Nəsimi EATS fəaliyyət göstərir.

 Təhsil 
Kənddə Nəsimi kənd tam orta məktəbi fəaliyyət göstərir.

 Din 
Kənddə 19 aprel 2010-cu ildə qeydiyyatdan keçən, şəhadətnamə nömrəsi 100110 A2-299 olan Nəsimi kəndi "İmam Hüseyn" məscidi dini icması fəaliyyət göstərir.

 Səhiyyə 
Kənddə Nəsimi kənd həkim məntəqəsi yerləşir.

Kənddə 1 baytarlıq məntəqəsi fəaliyyət göstərir.

 İstinadlar 

 Xarici keçidlər 

 Həmçinin bax 

Kateqoriya:Biləsuvar rayonunun kəndləri
Kateqoriya:Nəsimi (Biləsuvar) kənd inzibati ərazi dairəsindəki yaşayış məntəqələri